61967J0027
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 4ης Απριλίου 1968 (
*1
)
Αντικείμενο της υποθέσεως:
Αίτηση του Finanzgericht München για την έκδοση προδικαστικής αποφάσεως κατ' εφαρμογή του άρθρου 177 της Συνθήκης περί ιδρύσεως της Ευρωπαϊκής Οικονομικής Κοινότητας ως προς την ερμηνεία του άρθρου 95 της Συνθήκης ΕΟΚ.
Διατακτικό της αποφάσεως:
1.
Ούτε το άρθρο 95 ούτε το άρθρο 30 της Συνθήκης περί ιδρύσεως της Ευρωπαϊκής Οικονομικής Κοινότητας απαγορεύουν στα κράτη μέλη να πλήττουν τα προϊόντα που εισάγονται από άλλα κράτη μέλη με εσωτερικό φόρο, όταν δεν υπάρχει ομοειδές εγχώριο προϊόν ή άλλες εγχώριες παραγωγές που να χρήζουν προστασίας.
2.
Το άρθρο 95, παράγραφος 2, της Συνθήκης μπορεί να παράγει άμεσα αποτελέσματα γεννώντας προσωπικά δικαιώματα υπέρ των πολιτών, τα οποία πρέπει να διασφαλίζουν τα εθνικά δικαστήρια.
3.
α)
Η σχέση του ομοειδούς που αναφέρει το άρθρο 95, παράγραφος 1, υπάρχει όταν τα οικεία προϊόντα μπορούν κανονικά να υπαχθούν, ανάλογα με την περίπτωση, στην ίδια φορολογική, δασμολογική ή στατιστική κλάση.
β)
Η παράγραφος 2 του άρθρου 95 που συμπληρώνει την παράγραφο 1 εμποδίζει την επιβολή κάθε εσωτερικού φόρου, ο οποίος είτε επιβαρύνει ένα εισαγόμενο προϊόν περισσότερο από ένα εγχώριο, το οποίο χωρίς να είναι ομοειδές κατά την έννοια του άρθρου 95, παράγραφος 1, βρίσκεται ωστόσο σε ανταγωνισμό με το εισαγόμενο είτε, χωρίς να υπάρχει άμεσος ανταγωνισμός, επιβάλλει στο εισαγόμενο προϊόν ιδιαίτερη φορολογική επιβάρυνση κατά τρόπο που να προστατεύονται ορισμένες δράστη ριότητες διαφορετικές από εκείνες που χρησιμοποιήθηκαν για την κατασκευή του εισαγομένου προϊόντος.
Πρόταση του γενικού εισαγγελέα:
Η πρόταση ταυτίζεται, κατά βάση, με το διατακτικό.
(
*1
)	Γλώσσα διαδικασίας: η γερμανική.